DA Den Europæiske Unions Tidende L 37/17

KOMMISSIONENS AFGØRELSE (Euratom) 2017/251

af 2. juni 2016

om indgåelse på Det Europæiske Atomenergifællesskabs vegne af aftalen om videreførelse af Det Internationale Videnskabs- og Teknologicenter mellem Den Europæiske Union og Euratom, der optræder som én part, og Georgien, Japan, Kongeriget Norge, Den Kirgisiske Republik, Republikken Armenien, Republikken Kasakhstan, Republikken Korea, Republikken Tadsjikistan og Amerikas Forenede Stater

EUROPA-KOMMISSIONEN HAR —

under henvisning til traktaten om oprettelse af Det Europæiske Atomenergifællesskab, særlig artikel 101, stk. 2,

under henvisning til Rådets godkendelse i overensstemmelse med artikel 101 i traktaten om oprettelse af Det Europæiske Atomenergifællesskab (1), og

ud fra følgende betragtninger:

(1) Den 21. oktober 2013 bemyndigede Rådet Kommissionen til at indlede forhandlinger med henblik på indgåelse af en aftale om videreførelse af Det Internationale Videnskabs- og Teknologicenter mellem Den Europæiske Union og Euratom, der optræder som én part, og Georgien, Japan, Kongeriget Norge, Den Kirgisiske Republik, Republikken Armenien, Republikken Kasakhstan, Republikken Korea, Republikken Tadsjikistan og Amerikas Forenede Stater.

(2) Disse forhandlinger blev vel afsluttet den 10. september 2015.

(3) Aftalen blev undertegnet af alle parter den 9. december 2015 i Astana, Kasakhstan.

(4) Aftalen vedrører også anliggender, der henhører under Det Europæiske Atomenergifællesskabs kompetencer.

(5) Indgåelsen af aftalen er omfattet af en særskilt procedure for så vidt angår anliggender henhørende under traktaten om Den Europæiske Union og traktaten om Den Europæiske Unions funktionsmåde.

(6) Aftalen om videreførelse af Det Internationale Videnskabs- og Teknologicenter mellem Den Europæiske Union og Euratom, der optræder som én part, og Georgien, Japan, Kongeriget Norge, Den Kirgisiske Republik, Republikken Armenien, Republikken Kasakhstan, Republikken Korea, Republikken Tadsjikistan og Amerikas Forenede Stater bør godkendes på vegne af Det Europæiske Atomenergifællesskab —

BESTEMT FØLGENDE:

Artikel 1

Indgåelsen af aftalen om videreførelse af Det Internationale Videnskabs- og Teknologicenter mellem Den Europæiske Union og Euratom, der optræder som én part, og Georgien, Japan, Kongeriget Norge, Den Kirgisiske Republik, Republikken Armenien, Republikken Kasakhstan, Republikken Korea, Republikken Tadsjikistan og Amerikas Forenede Stater godkendes hermed på vegne af Det Europæiske Atomenergifællesskab.

Teksten til aftalen er knyttet til Rådets afgørelse om indgåelse af videreførelsesaftalen (2).

Artikel 2

Kommissæren med ansvar for Internationalt Samarbejde og Udvikling bemyndiges hermed til at tage alle nødvendige skridt til på vegne af Det Europæiske Atomenergifællesskab at udtrykke Det Europæiske Atomenergifællesskabs samtykke til at blive bundet af aftalen, især til at deponere den meddelelse, der er omhandlet i aftalens artikel 18.

Udfærdiget i Bruxelles, den 2. juni 2016. På Kommissionens vegne Jean-Claude JUNCKER Formand

(1) Rådets afgørelse (Euratom) 2015/1990 af 26. oktober 2015 om godkendelse af Europa-Kommissionens indgåelse på Det Europæiske Atomenergifællesskabs vegne af aftalen om videreførelse af Det Internationale Videnskabs- og Teknologicenter (EUT L 290 af 6.11.2015, s. 8).

(2) Rådets afgørelse (EU) 2017/248 af 6. februar 2017 om indgåelse af aftalen om videreførelse af Det Internationale Videnskabs- og Teknologicenter (se side 1 i denne EUT).